English: Minister, thank you for your statement. I reiterate what you say in your penultimate paragraph: everyone has worked hard to protect themselves and their loved ones, and it's working. We are changing the course of this pandemic together. It's important to say this because that reminder to people about how much they have done together and how much we have still got to do to get through this autumn and winter and next spring as well - . I will be off to a venue this week for the first time since the pandemic has been had. I will be watching a show. I won't say which one because my fans will come there and mob me, I know. But, they are asking me to do a lateral flow test. It's not a problem at all. If they need to see my double vaccine certificate, that's not a problem as well. If that keeps that venue open through the winter and through the spring, and keeps the staff and the other audience members safe, then you know, that's a good job. That's part of my responsibility as well. But, could I ask the Minister what she is doing across Government at the moment in terms of social and behavioural analysis? Not the technical things, not the direct measures, not the regulations and so on, but that analysis of what will help people do the right thing, and continue to do the right thing. The threat perception has changed, and that's partly because of the success of the vaccine roll-out. Social norms are shifting a little bit. But, there are ways in which this can be done because we have done it so well already. The messaging, the leadership, sometimes the penalties -
Welsh: Gweinidog, diolch i chi am eich datganiad. Rwy'n ailadrodd yr hyn yr ydych chi'n ei ddweud yn eich paragraff gobennol: mae pawb wedi gweithio'n galed i amddiffyn eu hunain a'u hanwyliaid, ac mae'n gweithio. Rydym ni'n newid hynt y pandemig hwn gyda'n gilydd. Mae'n bwysig dweud hyn oherwydd bydd y nodyn atgoffa hwnnw i bobl am faint y maen nhw wedi ei wneud gyda'i gilydd a faint y mae'n rhaid i ni ei wneud o hyd i fynd drwy'r hydref a'r gaeaf hwn a'r gwanwyn nesaf hefyd - . Byddaf i'n mynd i leoliad yr wythnos hon am y tro cyntaf ers y pandemig. Byddaf i'n gwylio sioe. Ni fyddaf i'n dweud pa sioe oherwydd bydd fy nghefnogwyr i gyd yn dod yno ac yn fy heidio, mi wn i. Ond, maen nhw'n gofyn i mi wneud prawf llif unffordd. Nid yw'n broblem o gwbl. Os oes angen iddyn nhw weld fy nhystysgrif brechlyn dwbl, nid yw hynny'n broblem chwaith. Os yw hynny'n cadw'r lleoliad hwnnw ar agor drwy'r gaeaf a thrwy'r gwanwyn, ac yn cadw'r staff ac aelodau eraill y gynulleidfa yn ddiogel, yna wyddoch chi, mae hynny'n waith da. Mae hynny'n rhan o fy nghyfrifoldeb i hefyd. Ond, a gaf i ofyn i'r Gweinidog beth y mae'n ei wneud ledled y Llywodraeth ar hyn o bryd o ran dadansoddi cymdeithasol ac ymddygiadol? Nid y pethau technegol, nid y mesurau uniongyrchol, nid y rheoliadau ac yn y blaen, ond y dadansoddi hwnnw o'r hyn a fydd yn helpu pobl i wneud y peth iawn, ac i barhau i wneud y peth iawn. Mae canfyddiad o fygythiad wedi newid, ac mae hynny'n rhannol oherwydd llwyddiant cyflwyno'r brechlyn. Mae normau cymdeithasol yn symud rhywfaint. Ond, mae ffyrdd y mae modd gwneud hyn oherwydd ein bod ni wedi gwneud hynny cystal eisoes. Mae'r negeseuon, yr arweinyddiaeth, y cosbau weithiau -